Doložka vybraných vplyvov

A.1. Názov materiálu:   Návrh zákona, ktorým sa mení a dopĺňa zákon Slovenskej národnej rady č. 310/1992 Zb.  o stavebnom sporení v znení neskorších predpisov  
        
Termín začatia a ukončenia PPK:  -    

A.2. Vplyvy:
 
 	Pozitívne* 	Žiadne*	Negatívne*	
1. Vplyvy na rozpočet verejnej správy
 	x 		 	
2. Vplyvy na podnikateľské prostredie – dochádza k zvýšeniu regulačného zaťaženia?	 	 	x 	
3, Sociálne vplyvy 
– vplyvy  na hospodárenie obyvateľstva,
-sociálnu exklúziu,
- rovnosť príležitostí a rodovú rovnosť a vplyvy na zamestnanosť	 x		 x 	
4. Vplyvy na životné prostredie	 	 x	 	
5. Vplyvy na informatizáciu spoločnosti	 	 x	 	
* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.
 
A.3. Poznámky

Obmedzenie poskytovania štátnej prémie stavebnému sporiteľovi - fyzickej osobe za obdobie, počas ktorého spláca medziúver, bude znamenať zníženie nárokov na štátnu prémiu počnúc rokom 2012, za ktorý bude štátna prémia podľa zákona vyplatená v rozpočtovom  roku 2013. Z tohto titulu sa predpokladá pozitívny vplyv návrhu novely zákona o stavebnom sporení na rozpočet verejnej správy, ktorý vo finančnom vyjadrení predpokladá zníženie výdavkov štátneho rozpočtu na štátnu prémiu počnúc rozpočtovým rokom 2013 o 0,15 mil. eur z dôvodu predpokladanej straty atraktivity tohto produktu.

Osobitná úprava určovania štátnej prémie za kalendárny rok, v ktorom bola uzatvorená prémiovo zvýhodnená zmluva o stavebnom sporení, predpokladá ďalšiu úsporu výdavkov štátneho rozpočtu, a to tiež počnúc rozpočtovým rokom 2013. Tento pozitívny vplyv návrhu novely zákona o stavebnom sporení môže vo finančnom vyjadrení predstavovať ročné zníženie výdavkov na štátnu prémiu až o takmer 1,1 mil. eur oproti súčasnému stavu.         

Zmena určenia maximálnej výšky a percentuálneho podielu štátnej prémie znamená vo finančnom vyjadrení zníženie výdavkov štátneho rozpočtu na štátnu prémiu počnúc rozpočtovým rokom 2013 o približne 32 mil. eur.  

Podmienenie uplatnenia nároku na štátnu prémiu stavebnou sporiteľňou dodržiavaním výšky alebo sadzby určitých poplatkov vyberaných stavebnými sporiteľňami zvýši reguláciu podmienok, na základe ktorých sa vykonáva stavebné sporenie. Týmto spôsobom dôjde k určitému zníženiu príjmov z poplatkov stavebných sporiteľní, ktoré sa prvýkrát prejaví za účtovné obdobie roka 2012. Toto zníženie bude ročne predstavovať približne 10 mil. eur.

Pozitívny sociálny vplyv v roku 2012 v sume 10 mil. eur a negatívny výsledný sociálny vplyv v sume 23,25 mil. eur v roku 2013, v sume 23,20 mil. eur v roku 2014, v sume 23,15 mil. eur v roku 2015, ktorý sa pri prvom opatrení týka  v prvom roku približne 10 tisíc stavebných sporiteľov – fyzických osôb z celkového počtu 830 tisíc, ktorí si uplatňujú nárok na štátnu prémiu v druhom a ďalšom roku približne 20 tisíc stavebných sporiteľov , pri druhom opatrení sa tento vplyv týka pre rok 2012 (2013, 2014) 50% (40%, 30%) novouzavretých zmlúv o stavebnom sporení a skladá sa: 
1.	zo súčtu negatívnych vplyvov 33,25 (33,20; 33,15) mil. eur spôsobených: 
a.	stratou nároku na štátnu prémiu pri poskytnutí medziúveru v sume 0,15 (0,30; 0,45) mil. eur, 
b.	osobitnou úpravou určovania štátnej prémie za kalendárny rok, v ktorom bude uzatvorená prémiovo zvýhodnená zmluva o stavebnom sporení,  ktorú nemusí stavebný sporiteľ splniť na získanie štátnej prémie v prvom roku od uzatvorenia zmluvy o stavebnom sporení v celkovej sume 1,1 (0,9; 0,7) mil. eur,
c.	určením maximálnej výšky a percentuálneho podielu štátnej prémie v zákone o štátnom rozpočte, resp. ponechaním v sume a percentuálnom vyjadrení podľa prechodných ustanovení zákona o stavebnom sporení ročne v celkovej sume 32,0 mil. eur.
2.	a z pozitívneho vplyvu vyvolaného návrhom na  podmienenie uplatnenia nároku na štátnu prémiu dodržiavaním výšky alebo sadzby určitých poplatkov vyberaných stavebnými sporiteľňami, ktorým sa znížia poplatky v celkovom objeme o 10 mil. eur.      

 A.4. Alternatívne riešenia
 
-

A.5. Stanovisko gestorov